GiliGold/VAD_KnessetCorpus huggingface dataset:
חיים כץ: כשאנחנו מתייחסים לימי המחלה כמו שאנחנו מתייחסים רגיל: היום הראשון לא ישולם אחרת ייווצר פה מצב שאנשים ייעדרו ולא ישולם פה כלום.
חיים כץ: זאת אומרת, זה לעשות צחוק מהעבודה.
חיים כץ: אז אנחנו - -
<דבי ספיר אליעזר: אז ככה - -
חיים כץ: אני שוקל מה להגיד כי היוזמת הראשית היתה רינה פרנקל.
חיים כץ: מאחר ואני חתום גם על הצעת החוק הזאת, כיוזם, אני לא רוצה שייצא מפה חוק שאין בו כלום, של "ישראבלוף".
חיים כץ: אני לא רוצה.
חיים כץ: יחד עם זה, אני מקבל את בקשתה של רינה פרנקל ללכת לשר האוצר ולהיוועץ בו וגם אני אדבר אתו.
חיים כץ: לכן, אנחנו לא נעשה דיון על החוק, אנחנו ניתן לרינה לדבר ואנחנו ננעל את הישיבה.
חיים כץ: מה את רוצה להגיד, שאת מסכימה לסידור הזה?
<דבי ספיר אליעזר: אנחנו מבקשים שההידברות תבוא גם עם הארגונים, ההסתדרות והמעסיקים.
חיים כץ: בסדר, שידברו ביניהם, יהיה להם זמן.
<דבי ספיר אליעזר: אנחנו, הממשלה נדבר אתם אבל הנוסח, שיתואם גם עם הארוגונים - -
חיים כץ: זה לא נוסח, זה מהות.
<דבי ספיר אליעזר: המהות, סליחה.
<דבי ספיר אליעזר: המנסחת במשרד המשפטים תמיד אומרת - -
חיים כץ: סעיף (ג), את רואה את סעיף (ג)?
חיים כץ: היעדרויות שאינן רציפות.
חיים כץ: במקרה רגיל זה כאילו הוא יצא ולא קרה כלום כי זה היום הראשון והוא לא משולם ואין בזה כלום.
חיים כץ: לא צריך חוק בשביל זה.
חיים כץ: במערכת יחסי עבודה לא צריך חוק שמישהו חולה והוא אומר לבוס שלו שהוא חולה, אז הבוס אומר לו: תהיה בריא, תלך לשעתיים שלוש.
<דבי ספיר אליעזר: בכל מקרה, החוק מקנה את הזכות להיעדרות שלא היתה קיימת לפני הצעת החוק מתחת לגיל 65 ככה שאני חושבת שאת המהות היו משנים גם ללא סעיף קטן (ג) - -
חיים כץ: דבי, אנחנו לא שם.
יעקב מרגי: דבי, במדינה שלנו - -
חיים כץ: עובד רוצה להיעדר ואומר: אני לא מרגיש טוב, יש לי בחילות והוא לא בא ומורידים לו שכר.
חיים כץ: הוא מודיע שהוא לא מרגיש טוב, זה הכל.
חיים כץ: הוא אומר לו: תהיה בריא ומורידים לו שכר, לא משלמים לו.
חיים כץ: פה אנחנו מחוקקים חוק ואנחנו רוצים להיות ישרים והגונים ולהגיד שאנחנו מתייחסים לזה כמו לימי מחלה להורים שצריכים אותנו, ואל תעשו אותנו שקרנים.
רינה פרנקל: אני רוצה לומר פה בקשר להצטברות: קודם כל, בוודאי שמאד חשוב שלילד יתנו אפשרות לטפל בהורה חולה ותלוי, וזה דבר מאד משמעותי.
רינה פרנקל: לגבי הצטברות - נכון להיום, במגזר הפרטי לא קיים בשום מקרה אחר הדבר של הצטברות.
רינה פרנקל: זאת אומרת שאם בן אדם חולה יום אחד ולמחרת הוא מגיע לעבודה, לא משלמים לו בשום מקרה.
רינה פרנקל: אם זה הוא בעצמו ואם זה טיפול בהורה, אז כך שפה אין שום שינוי בכלל במצב שקיים היום בנושא הזה.
רינה פרנקל: אין הצטברות בכלל והמעסיקים, אני יודעת שהם בוודאי גם יתנגדו לסעיף (ג) הזה כך שאני חוששת ש - -
חיים כץ: אבל את חברת כנסת מחוקקת והמעסיקים צריכים לעמוד במה שאת מחוקקת.
חיים כץ: התפקיד שלך, את באה לתקן את איכות החיים במדינת ישראל כמחוקקת.
חיים כץ: את החלטת, אז המעסיקים יספגו את זה כי לא תהיה להם ברירה.
חיים כץ: בשביל זה את מחוקקת.
חיים כץ: בשביל זה שבמדינת ישראל מחליטים להטיל מסים, הם לא שאולים.
חיים כץ: כששר האוצר מחליט ואומר: אני מעלה את מס החברות, הוא מפיל על המעסיקים עוד אחוז והוא לא שואל אותם.
חיים כץ: הוא ממלא את תפקידו כשר ומתווה את המדיניות שלו במדינת ישראל.
חיים כץ: את, כמחוקקת, צריכה לקבוע נורמות חיים במדינת ישראל.
חיים כץ: הם לא מחוקקים - -
רינה פרנקל: אם תהיה אפשרות מבחינת האוצר לעשות את הדבר הזה, אני לא מתנגדת כי אני באמת רוצה את טובת האזרח אבל אם למשל פה יוצא תקדים שאין אפשרות לשנות והאוצר יתנגד, אז אין פה...
חיים כץ: אז אני אגיש את החוק ככה?
חיים כץ: נראה לי שאת לא מבינה את התפקיד שלך כחברת כנסת.
רינה פרנקל: אני מבינה את התפקיד שלי.
חיים כץ: אז אני אגיש את הצעת החוק כמו שזה והם יוכלו להסתייג ולנצח בהסתייגות ואז יורידו - -
רינה פרנקל: אני מבקשת לתת לי אפשרות להתייעץ עם האוצר.
חיים כץ: היום יום שני בשבוע, כ"ב בכסלו, ה-25 בנובמבר 2013.
חיים כץ: אני מתכבד לפתוח את ישיבת ועדת העבודה והרווחה בנושא: הצעת חוק נכים (תגמולים ושיקום).
חיים כץ: יש פה נציגים של משרד הביטחון?
חיים כץ: תציגו.
<פזית תדהר: נתחיל מתיקון 27:
<פזית תדהר: התיקון הזה בא לעגן בחקיקה את הסמכות לתת טיפול רפואי לנכים בדרגת נכות מיוחדת, דרגת נכות 100 פלוס, שזו דרגת הנכות הגבוהה ביותר, כך שהם יקבלו טיפול רפואי מאגף השיקום גם בנכות שהיא לא נכות מוכרת צבאית.
<פזית תדהר: מדובר בכ-620 נכים, הנכים הקשים ביותר במצב רפואי מורכב ולכן, סבור המשרד שנכון שהטיפול הרפואי בהם יינתן תחת קורת גג אחת ולא שיצטרכו חלק מהטיפולים לקבל בקופת חולים וחלק מאגף השיקום.
<פזית תדהר: יחד עם זאת, כן השארנו בהצעה את האופציה לאותם נכים שיחפצו להמשיך ולקבל טיפול רפואי בקופת חולים כי אם נגיד שעכשיו תקופת השפעת, אם הם רוצים ללכת לרופא המשפחה כדי לקבל את התרופה לשפעת, לא יצטרכו בשביל זה להגיע לאגף השיקום, זה יהיה לפי בחירתם.
<פזית תדהר: בכזה מקרה, אם הם הולכים לקופת חולים ונדרשים לשלם איזו שהיא השתתפות עצמית, הם יוכלו להגיש את הקבלות לאגף השיקום ולקבל החזר.
<פזית תדהר: ההסדר הזה הוא מכוח הסכמה עם ארגון נכי צה"ל במסגרת ההסכם מיוני 2011.
<פזית תדהר: מאז, למעשה, הם כבר מקבלים את הטיפולים הרפואיים האלה לפנים משורת הדין.
<פזית תדהר: היום אנחנו רוצים שהטיפולים יינתנו מכוח הדין ומבקשים את אישור הוועדה.
חיים כץ: יש פה מישהו שרוצה להגיד משהו על הענין הזה?
חיים כץ: אם זה מקובל ולא רוצים להגיד, זה גם בסדר.
<שלומי מור: אני מהמוסד לביטוח לאומי.
<שלומי מור: במקביל, אנחנו ביקשנו וזה אכן הוכנס בנוסח, תיקון עקיף בחוק התגמולים לנפגעי פעולות איבה, על מנת שההסדר הזה יחול גם לענין נפגעי פעולות איבה.
חיים כץ: הסעיף השני?
<פזית תדהר: הצעת החוק השנייה, גם היא בעצם באה לעגן את אותו הסכם מ-2011 עם ארגון הנכים.
<פזית תדהר: ההצעה הזאת מציעה לתת את תוספת הגיל שמכוח סעיף 7ג רבתי לחוק הנכים - -
חיים כץ: תוספת?
<פזית תדהר: - - תוספת גיל.
<פזית תדהר: סעיף 7ג קובע שנכים מדרגת נכות 40 אחוז ומגיל 55 מקבלים תוספת גיל לתגמול שלהם.
<פזית תדהר: התוספת נעה בין 300 ל-900 שקלים והיא עולה ככל שגיל הנכה עולה.
<פזית תדהר: סעיף 7ה רבתי לחוק הנכים קובע סייג שאת התוספת הזאת לא ניתן לתת למי שמקבל תגמול טיפול רפואי.
<פזית תדהר: אנחנו מציעים לקבוע סייג לסייג כך שנכים שמקבלים תגמול טיפול רפואי חלקי, כלומר נכים שעובדים בחלקיות משרה בגלל הנכות שלהם, למרות שהם מקבלים את התגמול הזה יוכלו לקבל גם את תוספת הגיל.
<פזית תדהר: חלק נוסף של ההצעה הוא שנכים שמקבלים תגמול טיפול רפואי לתקופה קצרה עד 90 ימים, גם הם יוכלו לקבל את תוספת הגיל.
חיים כץ: יש עוד מישהו?
<רותי פרמינגר: אני מארגון נפגעי פעולות איבה.
<רותי פרמינגר: אני רק רוצה לשאול שאלה.
<רותי פרמינגר: קודם כל, אני מברכת על החקיקה הזאת אבל רציתי לשאול: אתם מקבלים איזה שהוא דיווח או יודעים לעשות מעקב כשמגיעים הנכים לגיל המסוים הזה ולקבל את מה שמגיע להם או שזה אמנם קיים אבל זה לא אוטומטית מגיע להם.
<רותי פרמינגר: את זה רציתי לדעת.
חיים כץ: שמעת מה היא אמרה?
חיים כץ: שזה אקסל.
חיים כץ: רואים את התאריך לידה, הם יודעים, המחשב יודע לחשב את הגיל וזה נכנס אוטומטית.
<שי בכר: אני מארגון נכי צה"ל.
<שי בכר: רק רצינו להודות לאדוני על הקידום של החקיקה בצורה יעילה ומהירה.
<שי בכר: לא על הכל אנחנו מסכימים עם משרד הביטחון, זה דבר ידוע, אבל בנושא הזה יש בינינו הסכמה והצעת החוק כאן היא בעצם פרי של הסכמה בינינו לבין אגף השיקום.
<שי בכר: אני מבקש שתאשרו את זה.
<שי בכר: תודה.
חיים כץ: לכן, נעבור להקראה.
<ענת מימון: אני רוצה להעיר משהו: לגבי תיקון 28, רק לגבי נפגעי פעולות איבה: בתיקון מס' 28 לא קבענו הוראה מפורשת שזה חל אבל יש צו שמכיל את סעיפים 7ג עד 7ה שאותו אנחנו מתקנים ולכן, מכוח הצו הזה יחול הסעיף המתוקן וגם התיקון המיטיב השני יחול על נפגעי פעולות איבה.
<פזית תדהר: לגבי תיקון 28 שכחתי לציין שאנחנו מבקשים תחולה רטרואקטיבית מה-1.1.2011 וגם זה בהתאם לאותו הסכם.
<יובל יעקובי: מקריא: "חוק הנכים (תגמולים ושיקום) (תיקון מס' 27), התשע"ד-2013.
<יובל יעקובי: תיקון סעיף 43 1.
<יובל יעקובי: בחוק הנכים (תגמולים ושיקום), התשי"ט-1959 [נוסח משולב], בסעיף 43 – (1) בסעיף קטן (א1), אחרי "התשנ"ד-1994" יבוא "(בסעיף זה – חוק ביטוח בריאות ממלכתי)"; (2) אחרי סעיף קטן (א2) יבוא: "(א3) נכה בעל דרגת נכות מיוחדת כאמור בסעיף 7(ד) זכאי לקבל לפי בחירתו, נוסף על טיפול כאמור בסעיף קטן (א), טיפול על חשבון המדינה, אף אם הטיפול האמור אינו במחלה שחלה בה, בחבלה שנחבל בה או במחלה שהחמירה בתקופת שירותו עקב שירותו בכל עת שיתגלה צורך בטיפול כאמור ולפי כללים שיקבע שר הביטחון; - -
חיים כץ: באישור ועדת העבודה והרווחה.
<יובל יעקובי: - - "באישור ועדת העבודה והרווחה.
<יובל יעקובי: ואולם נכה כאמור לא יהיה זכאי לפי סעיף קטן זה לטיפול קוסמטי שמטרתו יופי וטיפוח מראה הגוף.
<יובל יעקובי: (א4) לא יראו בבחירה של הנכה לקבל טיפול כאמור בסעיף קטן (א3) כזכאות לטיפול מכוח חיקוק אחר לעניין סעיף 3(א) לחוק ביטוח בריאות ממלכתי, ולא יהיה בה כדי לשלול זכאות לטיפול לפי כל דין או הסכם לרבות חוזה ביטוח; בחר הנכה לקבל את הטיפול לפי חוק ביטוח בריאות ממלכתי או לפי כל דין או הסכם כאמור, וחלה עליו חובת השתתפות עצמית במימון הטיפול האמור, יקבל הנכה מהמדינה החזר, לפי כללים שייקבעו בתקנות, ועד גובה השתתפותו העצמית.
<יובל יעקובי: " תיקון חוק התגמולים לנפגעי פעולות איבה 2.
<יובל יעקובי: בחוק התגמולים לנפגעי פעולות איבה, התש"ל-1970, בסעיף 4, אחרי "42" יבוא "43(א3) ו-(א4)".
<יובל יעקובי: "
חיים כץ: תחולה ממתי?
<פזית תדהר: תחולה מידית כי זה כבר ניתן - -
חיים כץ: תחולה מידית ורטרואקטיבית אמרת ממתי?
<פזית תדהר: רטרואקטיבית זה התיקון הבא, תיקון 28.
חיים כץ: מי תומך בהצעת החוק הזאת כהכנה לקריאה השנייה והשלישית?
חיים כץ: בעד – 1
חיים כץ: נמנעים – אין אני חבר כנסת יחידי פה אז כל חברי הכנסת שנמצאים פה תמכו בהצעת החוק כהכנה לקריאה השנייה והשלישית.
חיים כץ: אני מקווה שזה יעלה במהרה במליאה ויאושר.
חיים כץ: יש לנו עוד הצעת החוק, תיקון 28.
חיים כץ: זה דיון מחדש או שזה אותו דיון?
חיים כץ: גם זה להקראה עכשיו?
<יובל יעקובי: מקריא: "הצעת חוק הנכים (תגמולים ושיקום) (תיקון מס' 28), התשע"ד-2013.
<יובל יעקובי: תיקון סעיף 7ה 1.
<יובל יעקובי: בחוק הנכים (תגמולים ושיקום), התשי"ט-1959 [נוסח משולב] (להלן – החוק העיקרי), בסעיף 7ה – (1) האמור בו יסומן "(א)"; (2) אחרי סעיף קטן (א) יבוא: "(ב) על אף האמור בסעיף קטן (א), סעיף 7ג יחול על נכה שאינו מסוגל לעבוד במשך תקופה שאינה עולה על 90 ימים רצופים או שמסוגל לעבוד בהיקף משרה חלקי, ואשר בשל כך משולם לו תגמול לפי סעיף 43(ב)(1).
<יובל יעקובי: " תחילה ותחולה 2.
<יובל יעקובי: (א) תחילתו של חוק זה ביום כ"ה בטבת התשע"א (1 בינואר 2011) (בחוק זה – יום התחילה) והוא יחול על מי שהיה זכאי לתוספת לפי סעיף 7ג לחוק העיקרי כנוסחו ביום התחילה ואילך.
<יובל יעקובי: (ב) על אף האמור בסעיף קטן (א), נכה כאמור בסעיף 7ה(ב) לחוק העיקרי כנוסחו בסעיף 1(2) לחוק זה, ששולמה לו התוספת לפי סעיף 7ג לחוק העיקרי מכוח הוראת נוהל של אגף שיקום נכים במשרד הביטחון, יראו אותו כאילו ניתנה לו התוספת האמורה מכוח חוק זה והוראות חוק זה יחולו עליו ב-1 בחודש שלאחר פרסומו.
חיים כץ: מי בעד הצעת החוק הזאת ירים את ידו?
חיים כץ: נמנעים – אין גם בהצעת החוק הזאת כל חברי הכנס שנמצאים באולם אישרו אותה, במקרה זה רק אחד וזה לא כך תמיד.
חיים כץ: גם הצעת החוק הזאת הוכנה לקריאה השנייה והשלישית והיא תעלה במהרה במליאה, ואני מקווה שלא נצטרך הצעות חוק נוספות לטיפול בנכים ולנפגעי פעולות איבה מאחר שכולנו תקווה שכולם יהיו בריאים ולא יהיו לנו יותר נפגעי פעולות איבה.
חיים כץ: היום יום שני בשבוע, שבוע חדש, צהרים טובים, כ"ב בכסלו, ה-25 בנובמבר 2013.
חיים כץ: אני מתכבד לפתוח את ישיבת ועדת העבודה, הרווחה והבריאות בנושא – הצעת חוק עבודת נשים (תיקון מס' 50) (הארכת חופשת לידה בשל אשפוז יילוד), של חבר הכנסת יעקב אשר, חבר הכנסת משה גפני וחבר הכנסת אורי מקלב.
חיים כץ: הצעת החוק הזאת היא הכנה לקריאה השנייה והשלישית.
חיים כץ: אתה רוצה להגיד משהו או שניתן ליועצת המשפטי להגיד?
יעקב אשר: ליועצת המשפטית.
חיים כץ: בבקשה גברתי, תקריאי את הנוסח ותגידי שאנחנו דורשים שהביטוח הלאומי יישלם את דמי הלידה.
<שמרית שקד גיטלין: "תיקון סעיף 6 1.
<שמרית שקד גיטלין: בחוק עבודת נשים, התשי"ד-1954, בסעיף 6 – (1) בסעיף קטן (ד)(1), במקום "מעשרה שבועות" יבוא "מעשרים שבועות".
<שמרית שקד גיטלין: (2) בסעיף קטן (ד2), במקום "עשרה שבועות" יבוא "עשרים שבועות".
<שמרית שקד גיטלין: " זה בעצם התיקון לחוק עבודת נשים, שקובע את הזכות להאריך את חופשת הלידה.
חיים כץ: יחד עם זה.
<שמרית שקד גיטלין: "סעיף 2.
<שמרית שקד גיטלין: תיקון חוק הביטוח הלאומי.
<שמרית שקד גיטלין: בחוק הביטוח הלאומי [נוסח משולב], התשנ"ה-1995, בסעיף 51(א) – (1) בפסקה (1), במקום "10 שבועות" יבוא "20 שבועות"; (2) בפסקה (2), במקום "6 שבועות" יבוא 12 שבועות".
<שמרית שקד גיטלין: " זה בעצם התיקון בחוק הביטוח הלאומי שקובע את הזכות לדמי לידה בעבור התקופה שבה הוארכה חופשת הלידה.
<שמרית שקד גיטלין: "תחילה ותחולה 3.
<שמרית שקד גיטלין: תחילתו של חוק זה ביום פרסומו (להלן – יום התחילה), והוא יחול על עובדת שהיתה בחופשת לידה ביום התחילה ואילך.
<שמרית שקד גיטלין: " יש בקשה של המוסד לביטוח לאומי לשלם את התשלומים בעוד 3 חודשים אבל התשלום יהיה רטרואקטיבית בעד התקופה שמיום התחילה ואילך.
חיים כץ: אנחנו נקבל את מה שהם מבקשים.
<שמרית שקד גיטלין: - - "ואולם תשלום דמי לידה לפי חוק זה ישולם בתוך 3 חודשים מיום התחילה בעד התקופה שמיום התחילה ואילך.
<מיכל מזוז: אני מהמוסד לביטוח לאומי.
<מיכל מזוז: המוסד, כאמור, לא מתנגד להצעת החוק אבל יחד עם זאת, אנחנו מבקשים לציין שאנחנו סבורים שאנחנו צריכים להיות משופים על ההוצאה הזאת מאוצר המדינה בהקשר הזה.
חיים כץ: כמה ההוצאה?
<מיכל מזוז: ההוצאה עומדת כרגע, לפי הנתונים שלנו, על כ-350 אלף שקלים.
יעקב אשר: אולי מהרווחים הכלואים.
חיים כץ: האוצר רוצה להגיד משהו?
<רן רדניק: כן.
<רן רדניק: כמו שסוכם בדיון הקודם, בהכנה לקריאה ראשונה, סוכם שמשרד האוצר יבוא דין ודברים עם המציע ועם יושב ראש הוועדה בנוגע לבקשתם להכניס את הסעיף בנוגע לחוק הביטוח הלאומי.
<רן רדניק: באנו בדברים, דיברנו ואחרי כמה דיונים אין לנו התנגדות להוספת התיקון האמור.
<רן רדניק: יש לו עלות מסוימת, זה - - עלות תקציבית ואף על פי כן, אנחנו חושבים שניתן לקבל את זה ואין לנו שום התנגדות לתיקון של יושב ראש הוועדה וחבר הכנסת אשר הכניסו כאן לפנינו.
חיים כץ: אנחנו נצביע, כפי שהקריאה היועצת המשפטית.
חיים כץ: נמנעים – אין חבר הכנסת אשר מחליף את חבר הכנסת ליצמן.
חיים כץ: כל חברי הכנסת, והם 5 במספר, אשרו את זה כהכנה לקריאה השנייה והשלישית.
חיים כץ: אני מקווה שזה יעבור בשבוע הבא במליאה אבל אחרי ההצבעה הוא יגיד משהו אבל הייתי רוצה שהאוצר יבדוק עם הביטוח הלאומי ועם ה-מ.מ.מ.
חיים כץ: את הפערים של חישוב העלויות.
חיים כץ: גם ה-מ.מ.מ.
חיים כץ: בלי התייעצות עם הביטוח הלאומי וגם הביטוח הלאומי מצאו שהעלות היא 350 אלף שקל לשנה, ומשום מה, האוצר מצא שזה מילון שמונה מאות.
חיים כץ: זה בערך פי 5.
אורלי לוי אבקסיס: ה-מ.מ.מ.
אורלי לוי אבקסיס: חותך.
חיים כץ: חשוב לבדוק לעתיד, כשעושים חשבונות, צריך לדעת איפה אנחנו חיים.
חיים כץ: כן, אדוני המציע, מה רצית להגיד?
חיים כץ: קודם כל, זו הצעת חוק ראשונה שלך שעוברת בשנייה ובשלישית.
יעקב אשר: אני חושב שכן.
חיים כץ: אז אנחנו מברכים אותך ואנחנו רואים את הכיוון ואתה בא ומציע הצעות חוק חברתיות.
חיים כץ: אני מאחל לך הרבה הצלחות והרבה עשייה לציבור האזרחים במדינת ישראל.
יעקב אשר: פותחים בכבוד אכסניה, אז אני רוצה קודם כל להודות ליושב ראש הוועדה - -
חיים כץ: לא, זה מיותר.
יעקב אשר: - - אני ידעתי שכשהחוק הזה יגיע לכאן, החוק הזה גם ייצא לפועל.
יעקב אשר: אני רוצה להודות לזכות הראשונים, לחוק הראשון, לחברת הכנסת אורלי לוי, שהיתה זאת שקידמה אותו בקדנציה הקודמת והרחבנו אותו.
יעקב אשר: אני רוצה להודות גם לנציגי האוצר, זה דבר שלא קורה כל יום.
יעקב אשר: אנחנו מודים להם על הרגישות.
יעקב אשר: אני אומר לך, אדוני היושב ראש, היתה פגישה עם אימהות הפגים לפני כמה ימים, ישיבה שניהל אותה הרב מרגי וישיבה שניהלה חברת הכנסת אורלי לוי, והייתם צריכים לראות את המורכבות ואת הבעייתיות והדילמה בין ללכת לעבודה וללכת לילד וכולי.
יעקב אשר: אני חושב שגם נציגי האוצר, ואני שמח על הדברים שהם אמרו וכמובן, שוב, כבוד האכסניה, אדוני ימשיך הלאה בדרכו הוא ואנחנו נעשה, בעזרת השם, דברים טובים.
חיים כץ: עדין בוקר.
חיים כץ: יום שני בשבוע, כ"ב בכסלו, ה-25 בנובמבר 2013 ואני מתכבד לפתוח את ישיבת ועדת העבודה, הרווחה והבריאות בנושא:
חיים כץ: הצעת חוק קליטת חיילים משוחררים (תיקון - עידוד לימודי הנדסה וטכנולוגיה), הכנה לקריאה הראשונה של חבר הכנסת רוברט אילטוב.
רוברט אילטוב: קודם כל, אני מודה על קיום הישיבה, אני מצטער שאיחרתי.
חיים כץ: לא איחרת, אנחנו הקדמנו.
רוברט אילטוב: בכל מקרה, הייתי מגויס לוועדת הכספים שם דנים על חוק הריכוזיות.
רוברט אילטוב: כבוד היושב ראש, אני מבקש להצביע על הצעת החוק להכנה לקריאה ראשונה, הצעת חוק קליטת חיילים משוחררים, עידוד לימודי הנדסה וטכנולוגיה.
רוברט אילטוב: אנחנו הגענו עם משרד המדע להסכמות.
רוברט אילטוב: משרד המדע יציג את התיקונים שהם עשו.
רוברט אילטוב: יש לכם את התיקונים?
רוברט אילטוב: - - משרד המדע יציג את התיקונים.
רוברט אילטוב: ברמת העיקרון אין שום בעיה, הדברים באישור ועדת שרים לענייני חקיקה.
רוברט אילטוב: התנאי היה להגיע להסדר עם משרד המדע כמשרד שאמון על תכנון ההון האנושי והמקצועי בתחום המדע והטכנולוגיה.
רוברט אילטוב: אכן הגענו לכך ואני מבקש להתקדם בהצעת החוק.
רוברט אילטוב: לא היו דרישות של ועדת השרים לתאם את זה עם מישהו אחר.
רוברט אילטוב: בבקשה, אם יש למישהו משהו להוסיף.
חיים כץ: משרד המדע, בכותרת של החוק אני רוצה להוסיף: עידוד לימודי הנדסה, הנדסאות וטכנולוגיה.
חיים כץ: ההתייחסות שלך.
רוברט אילטוב: לפני שאת מתייחסת, אני רוצה להתייחס גם לפרוטוקול, שיהיה מסודר: ברמת העיקרון, אינני מתנגד אבל את הדבר הזה צריך לתאם מול האוצר ומשרד המדע, כפי שתיאמתי.
רוברט אילטוב: אני מאמין שבהכנה לקריאה שנייה ושלישית אפשר יהיה להסדיר את הנושא הזה כי זה גם נושא תקציבי.
חיים כץ: לא נעצור את ההצבעה בקריאה הראשונה.
רוברט אילטוב: - - אבל אין ספק שגם נושא ההנדסאים מאד חשוב.
רוברט אילטוב: יש חוסר בכוח אדם הנדסאי.
רוברט אילטוב: יכול להיות שמשרד הכלכלה יבקש גם התייחסות שלו כי זה במסגרת הטיפול של משרד הכלכלה.
חיים כץ: תלוי איזה.
חיים כץ: אם זה צעיר, זה חינוך.
רוברט אילטוב: אז יכול להיות שזה יפתח לכמה נקודות אבל אין לי בעיה לתאם מול כולם, מול תקציבים המתאימים ולהוסיף גם את הנקודה הזאת.
רוברט אילטוב: כבוד היושב ראש, אני אמרתי את העמדה כמציע החוק.
<יעלה לשם: אני מהלשכה המשפטית במשרד המדע.
<יעלה לשם: בנוגע לשינוי שאתה מבקש, בגלל שאני מהלשכה המשפטית ואין לי פה אף גורם מקצועי שהגיע אתי לישיבה, זה משהו שהייתי רוצה לשאול את הגורמים המקצועיים אבל לא נראה לי שעל זה צריך לעכב.
<יעלה לשם: בנוגע לשינויים, החלטת הממשלה אמרה שהחוק ייעשה בתיאום עם משרד המדע.
<יעלה לשם: מה שביקשנו לתקן זה שבסעיף 7א(ג), שכתוב: "בהתייעצות", בסעיף ג לחוק צריך לעשות בהתייעצות עם כל מיני שרים, אנחנו רוצים להוסיף גם אחרי ההתייעצות עם השר הממונה על ענייני שירות אזרחי-לאומי יבוא: בהסכמת שר המדע, הטכנולוגיה והחלל בגלל שבאמת זה השר שממונה על העניינים האלה אז מן הראוי שהוא יוכנס גם כן.
<יעלה לשם: התיקון השני שביקשנו - הצעת החוק, כפי שהובאה לוועדת השרים לענייני חקיקה, כתבה שבסעיף ג, לרבות.
<יעלה לשם: לרבות מקצועות - -
חיים כץ: זה כבר כל מדינת ישראל, זה לא רציני.
חיים כץ: תתחילי עם מי שצריך לאשר את זה?
<יעלה לשם: את החוק?
<יעלה לשם: שר האוצר, שר החינוך.
<יעלה לשם: ..
<יעלה לשם: אבל נראה לך הגיוני שכל השרים האלה - -
חיים כץ: אז בואי נעשה באישור ממשלת ישראל.
<יעלה לשם: אני חושבת שהשר שאחראי בעצם על כל הנושא הזה - -
חיים כץ: את מבינה מה הבעיה שלנו בבירוקרטיה?
חיים כץ: כולם צריכים וזה צריך לעבור את המשרדים של כולם במקום לתת למישהו אחד ולפשט את הדברים אז אנחנו רודפי כבוד וכל אחד מכניס את השר שלו, וזה לא רציני.
חיים כץ: הנושא מאד חשוב, באמת, אבל כל הממשלה צריכה?
חיים כץ: ולמה לא גם נציגי האופוזיציה?
<יעלה לשם: אבל כל הסעיף הזה מדבר בעצם על הנדסה וטכנולוגיה.
חיים כץ: אז תמחקו את כולם ותגידו: שר המדע והטכנולוגיה.
<יעלה לשם: נראה לי שזה יפריע למשרדים אחרים.
<יעלה לשם: כי אני חושבת ששר האוצר והשר לפיתוח הנגב והגליל לא יסכים לזה.
רוברט אילטוב: פיתוח הנגב והגליל בטח לא מתאים פה.
רוברט אילטוב: מה הוא קשור?
חיים כץ: יש אוניברסיטה בנגב.
רוברט אילטוב: אבל גם בצפון יש, בחיפה.
<גל כהן: אני ממשרד הביטחון.
<גל כהן: טיפה רקע על החוק הזה: החוק הזה נועד לסייע לחיילים משוחררים מאזורי סיוע קרי: פריפריה, קרי: נגב גליל, מזה הכל התחיל בכלל.
חיים כץ: אז למה הוא צריך לחתום על זה?
<גל כהן: אני בטח לא מייצג אף אחד אחר מלבד משרד הביטחון, אני רק אומר שבסופו של דבר, כשתוקן החוק ונוסף הסעיף הזה, נוספו כל השרים שהיו מעורבים בסיפור הזה ובאמת להוסיף עכשיו - -
חיים כץ: היום צריך חתימות של כולם.
<גל כהן: נכון, וזה כשניסו לתקן את התקנות לפני איזו שהיא תקופה - -
חיים כץ: באישור ועדת העבודה והרווחה גם כתוב.
<גל כהן: נכון, ובאישור ראש הממשלה.
רוברט אילטוב: לא מפריע לי שהממשלה כולה תהיה חתומה כולה על החוק שלי.
רוברט אילטוב: הכבוד הוא כולו שלי.
רוברט אילטוב: אני, אישית, אחתים אותם אם יהיה צורך.
רוברט אילטוב: באמת הכבוד כולו שלי, כבוד היושב ראש.
רוברט אילטוב: אתה מתאר לעצמך שכמות החתימות יותר גדולה מהחוק עצמו.
חיים כץ: לא, כמות החתימות יותר גדולה מהזכאים.
יעקב אשר: זה בערך ככה ייצא.
רוברט אילטוב: אין לי התנגדות, כבוד היושב ראש.
רוברט אילטוב: אני לא אכנס סתם למלחמות יוקרה.
חיים כץ: גם האוצר לא אכפת לו?
<רן רדניק: אני ממשרד האוצר.
<רן רדניק: בנוגע לבקשתו של היושב ראש להוסיף לימודי הנדסאות - -
חיים כץ: תדבר קודם אם לא אכפת לך ששר המדע יהיה.
<רן רדניק: השינוי הזה לא היה מוכר לנו, אנחנו צריכים לבדוק את הנושא, להתייעץ ולחזור עם תשובה לוועדה.
רוברט אילטוב: זה היה לפי בקשת ועדת שרים לענייני חקיקה, חברים שלי, שאני אתייעץ אתו - -
חיים כץ: לא התייעצות.
רוברט אילטוב: שניה רגע, זו היתה הדרישה שלו.
חיים כץ: בהתייעצות הוא אמר שהוא גם יהיה בחוק.
רוברט אילטוב: כן, זאת היתה הדרישה שלו.
רוברט אילטוב: לא היתה לו שום דרישה אחרת.
חיים כץ: אתה יודע מה זה נראה לי?
חיים כץ: כמו אותו נדבן שבא ונותן 20 מיליון שישימו את השם שלו על הבנין.
חיים כץ: זאת אומרת, הדרישה שלו היתה לאשר את החוק.
רוברט אילטוב: לא, אני אגיד לך: דווקא השר הזה, הוא כן קיבל תפקיד שהוא צריך להיות אחראי לפיתוח ההון האנושי, בין היתר, כמשרד מקצועי.
רוברט אילטוב: כל השאר לא רלוונטיים אבל הוא דווקא כן ואני הסכמתי אבל אם כולם רוצים להישאר שם, לי אין בעיה.
<יעלה לשם: נראה לי מצחיק שמכל האנשים שכתובים פה, דווקא את שר המדע והטכנולוגיה - -
<יעלה לשם: הוא דווקא הכי מתאים.
<יעלה לשם: הוא ושר הכלכלה הם שני השרים המתאימים ביותר לחוק הזה אבל.
חיים כץ: דבר על ההנדסאים.
<רן רדניק: זו הנקודה הראשונה, לא אמרתי שאנחנו מסתייגים או תומכים, זה מצריך עוד בירור ואנחנו מבקשים מהוועדה לעשות את ההתייעצות כדי לראות אם אפשר להכניס, כן או לא ולהחזיר תשובה עמדה מנומקת בנושא הזה.
<רן רדניק: לגבי הוספת תחום נוסף, לימודי הנדסאות - -
רוברט אילטוב: רק אם לא, אתם תודיעו את זה לבד כדי לא להפיל את החוק.
רוברט אילטוב: אתם תתאמו אתו כי אני בטח לא מתכוון להיכנס למלחמות יוקרה בין השרים אם הוא יהיה או לא יהיה.
<רן רדניק: אני לא אומר שיש מלחמות יוקרה, אני רק אמרתי שבשביל שנוכל להחזיר תשובה סדורה לוועדה - -
חיים כץ: אנחנו נכניס עוד שרים, אל תדאג.
חיים כץ: תהיה רגוע, יהיו עוד שרים פה, שר החקלאות, תיירות.
חיים כץ: כן, נכניס עוד שרים.
<יערה לשם: אני חושבת גם שלא כדאי לעכב על זה את החוק, אפשר להעביר את זה לקריאה ראשונה ולכתוב בדברי ההסבר שצריך ללבן את הנושא הזה.
חיים כץ: אנחנו נעביר את זה כמות שזה בקריאה הראשונה ואחרי הראשונה, בין שנייה לשלישית אנחנו נראה מה אנחנו עושים עם זה.
<יעלה לשם: אבל אני מבקשת שייכתב בדברי ההסבר שצריך לדון בנושא האלה.
חיים כץ: אמרתי לפרוטוקול שלא כתוב בדברי ההסבר כלום.
רוברט אילטוב: בדברי ההסבר כתוב מה שכתוב.
חיים כץ: בסדר, נלמד עם המדע.
<רן רדניק: לגבי שאלתך השנייה, כבוד היושב ראש, לגבי הוספת לימודי הנדסאות: זה נושא שלא הכרנו וגם לא עלה והוא מועלה כאן, בוועדה, עכשיו.
<רן רדניק: זה נושא שאנחנו מניחים שיש לו השלכות תקציביות לא מבוטלות - -
<רן רדניק: - - נמסר לנו שיש השלכות תקציביות ובכל מקרה, צריכים לתת לכם תשובה מבוססת ולהגיד בדיוק מה העלויות אבל כרגע, נוכח העובדה שיש עלויות תקציביות משמעותיות, התיאום שהיה - -
חיים כץ: אני יודע, אנחנו לא מעלים את זה עכשיו, אנחנו רוצים שתבדוק את זה ואחרי קריאה ראשונה, בין שנייה ושלישית, תבדוק.
<רן רדניק: אוקי.
<רן רדניק: כל עוד זה לא חלק מהנוסח - -
חיים כץ: זה לא חלק מהנוסח.
חיים כץ: אני אמרתי לפרוטוקול שאני רוצה לצרף את המילה "הנדסאים" ואתה אמרת שאתה הולך לבדוק את זה, עלויות תקציביות וכן הלאה וכן הלאה וכל הכרוך בזה.
רוברט אילטוב: וכמובן אנחנו, מצדנו, גם נפעל.
<שלמה וקס: אני מנכ"ל איגוד תעשיות האלקטרוניקה והתוכנה.
<שלמה וקס: אנחנו שותפים עם חבר הכנסת רוברט אילטוב בדחיפת ההצעה הזאת.
<שלמה וקס: אני רוצה רק לציין בדברי ההסבר, שדיברו על הנגב והגליל, צריך לזכור שזאת הפריפריה הגיאוגרפית.
<שלמה וקס: אנחנו מדברים גם ואנחנו עושים תכנית שנקראת "אופקים להיי-טק", שמתנהלת בכמה אוניברסיטאות בעידוד הקרן לחיילים משוחררים, בשיתוף שלהם וקרן רש"י ועוד חבורה שלמה.
<שלמה וקס: אנחנו מכלילים בנושא הזה גם סוציואקונומי כי יש גם שכונות במרכז הארץ שהן לא פחות מקופחות מאשר הגיאוגרפית.
<שלמה וקס: לכן, אני רק מכניס את זה לנושא של הפרוטוקול, שיחשבו גם על זה.
<שלמה וקס: - -
חיים כץ: מה זה מקופחות?
חיים כץ: תגדיר לי את המילה "מקופחות".
חיים כץ: אולי נזקקות.
<שלמה וקס: נזקקות.
<שלמה וקס: קיבלתי את התיקון, נזקקות.
רוברט אילטוב: אני רוצה לשאול את היועצת המשפטית האם אנחנו צריכים בהתאם למה שאמר שלמה, אם אנחנו צריכים לעשות איזה שהוא שינוי כי החוק מדבר על פריפריה גיאוגרפית ולאו דווקא סוציואקונומית, ויש אכן הרבה חברה צעירים מוכשרים, והם יכולים ללמוד מדעים והנדסה והם נמצאים במרכז הארץ - -
חיים כץ: תשאל את האוצר, שלא יגידו לך נושא חדש.
חיים כץ: שמעת מה שהוא אמר?
חיים כץ: השאלה שלו היתה, מאחר והחוק מתייחס לפריפריה, ואם יש אנשים ראויים שעומדים בקריטריונים והם באים ממקומות של משפחות נזקקות, האם הם יוכלו להיכלל בתוך מסגרת החוק הזה?
<רן רדניק: שאינם בפריפריה?
חיים כץ: שאינם בפריפריה.
<רן רדניק: החוק מתייחס לאזורים גיאוגרפים, לא למצב סוציואקונומי - -
חיים כץ: ואז בא מנכ"ל איגוד תכניות האלקטרוניקה והתכנה, ואמר שזה חשוב פריפריה, החוק בא לפריפריה אבל יחד עם זה, אם אנחנו מחוקקים חוק, גם במרכז יש כאלה.
חיים כץ: אז אתה יכול לבוא ולהגיד: ועדת חריגים למרכז.
רוברט אילטוב: נניח עולה מאתיופיה מנתניה, שכונת מצוקה.
רוברט אילטוב: הוא לא זכאי?
<רן רדניק: שוב, יש מטרות רבות וטובות לכל דבר.
<רן רדניק: החוק הזה, יש לו אלמנט מובנה של תעדוף פריפריאלי, להתחיל לערב אחרות נוספות.
<רן רדניק: אני יכול לערב עוד דברים כמו איכות השירות הצבאי, מצב סוציו-כלכלי, איכות ההשכלה.
<רן רדניק: הרבה מאד פרמטרים אחרים מעוותים את התכלית של החוק ואני חושב שזה עירוב של מין שאינו מינו.
<רן רדניק: החוק הזה הוא בתעדוף פריפריאלי ואני חושב שכך הוא ראוי להישאר.
חיים כץ: קח ותבדוק את זה אצל הממונים שלך לקריאה השנייה והשלישית.
חיים כץ: אנחנו לא נעכב את הקריאה הראשונה, שתהיה לך רציפות לקדנציה הבאה.
רוברט אילטוב: הבנתי את הראש שלך.
חיים כץ: לא, אני לא מפריע לך.
חיים כץ: שלא תגיד שאני "תוקע" את כל התהליך מחדש.
חיים כץ: משרד הביטחון, בבקשה.